મુંબઈ, 24 મે : રજનીકાંતના દીકરી સૌંદર્યા દ્વારા ભારતની પ્રથમ ફોટોરિયલિસ્ટિક 3ડી ફિલ્મ કોચાદઇયાંએ આખરે આટલા લાંબા ઇંતેજાર બાદ 23મી મેના રોજ દેશભરમાં બૉક્સ ઑફિસે દસ્તક આપી દીધી. ફિલ્મ અંગે લોકોનો લાંબો ઇંતજાર ટિકિટ બારીઓ પર લાગેલા હાઉસફુલના બોર્ડ તથા લાંબી કતારો તરીકે સ્પષ્ટ નજરે પડ્યો, પરંતુ આમ છતાં કોચાદઇયાં અંગે જેટલી ઉત્સુકતા દક્ષિણના લોકોમાં જોવા મળી, ઉત્તરમાં ન મળી. કોચાદઇયાં અંગે છેલ્લા ઘણા વખતથી લોકો ઉત્સુક હતાં અને જે રીતે ફિલ્મનું પ્રચાર કરાઈ રહ્યુ હતું, તે જોઈને તો લોકોની ઉત્સુકતા ઓર વધતી જતી હતી, પરંતુ ફિલ્મ જોયા બાદ ક્યાંકને ક્યાંક લોકોની આશાઓ પર થોડુંક પાણી ફરતુ જણાયું.